અનુચ્છેદ 370 : 'મને કાશ્મીરના નેતાઓને મળવા દો તો સંવાદ શરૂ થઈ શકે' - પાકિસ્તાનના વિદેશમંત્રી\nબીબીસી ઉર્દૂને આપેલા ઇન્ટરવ્યૂમાં કુરેશીએ કહ્યું કે પાકિસ્તાને હંમેશાં સંવાદ ચાલુ રહે તે માટે પ્રયાસ કર્યા છે, પરંતુ ભારતમાં વર્તમાન સ્થિતિ અનુકૂળ નથી જણાતી. 

કુરેશીએ માગ કરી હતી કે ભારત-પ્રશાસિત કાશ્મીરમાં કર્ફ્યુ ઉઠાવી લેવામાં આવે, મૂળભૂત અધિકારોને બહાલ કરવામાં આવે, ધરપકડ કરાયેલા કાશ્મીરી નેતાઓને છોડી દેવામાં આવે તથા તેમને (કુરેશીને) આ નેતાઓને મળવાની મંજૂરી આપવા આવે, તો બંને દેશો વચ્ચે સંવાદ ફરી શરૂ થઈ શકે તેમ છે. 

પાકિસ્તાનના વિદેશમંત્રીએ કહ્યું, "મને લાગે છે કે આ સંઘર્ષમાં મુખ્ય ત્રણ પક્ષકાર છે. જો ભારત ગંભીર હોય તો તેણે સૌ પહેલાં કાશ્મીરી નેતાઓને છોડી મૂકવા જોઈએ."

"તેમની સાથે મળવાની અને વાતચીત કરવાની મને છૂટ મળવી જોઈએ. મારે તેમની ભાવનાઓને સમજવી પડશે, કારણ કે અમે કાશ્મીરીઓની ભાવનાઓને અવગણીને વાટાઘાટો શરૂ ન કરી શકીએ."

આ અંગે ભારત ભૂતકાળમાં પણ કહેતું આવ્યું છે કે પાકિસ્તાને તેની ધરતી ઉપરથી થતી ભારત-વિરોધી પ્રવૃત્તિઓને બંધ કરે, તે પછી જ વાતચીત શક્ય છે. 

પાકિસ્તાનનું કહેવું છે કે તેની ધરતી ઉપર ભારતવિરોધી ઉગ્રવાદી પ્રવૃત્તિઓ ચાલી નથી રહી અને ખુદ તે પણ ઉગ્રપંથનો ભોગ બનેલું છે. 

'યુદ્ધ એ કોઈ વિકલ્પ નથી'

કુરેશીના કહેવા પ્રમાણે, પાકિસ્તાન યુદ્ધના વિકલ્પ ઉપર વિચાર નથી કરી રહ્યું. પાકિસ્તાને ક્યારેય આક્રમક વિદેશનીતિ નથી અપનાવી અને શાંતિ હંમેશાં જ તેની પ્રાથમિક્તા રહી છે. 

તેમણે ઉમેર્યું કે પાકિસ્તાની સરકારે ગત એક વર્ષ દરમિયાન વારંવાર વાતચીત માટેની વાત કહી છે, જેથી કરીને બંને દેશો વચ્ચે લાંબા સમયથી પડતર પ્રશ્નોને ઉકેલી શકાય. વિશેષ કરીને કાશ્મીરનો મુદ્દો. 

કુરેશીના કહેવા પ્રમાણે બંને દેશો અણુહથિયારથી સંપન્ન છે અને બંને દેશ યુદ્ધનું જોખમ વહોરી શકે તેમ નથી. 

"યુદ્ધ બંને દેશો માટે વિનાશકારી બની રહેશે. સમગ્ર દુનિયા ઉપર તેની અસર થશે. સ્વાભાવિક રીતે જ યુદ્ધ એ કોઈ વિકલ્પ નથી."

કુરેશીએ ઉમેર્યું કે જો  યુદ્ધ થોપવામાં આવશે તો પાકિસ્તાનની સેના તેના માટે સજ્જ છે. 

તેમણે કહ્યું, "તા. 26મી ફેબ્રુઆરીએ ભારતે આક્રમકતા દેખાડી હતી, ત્યારે ભારતને તેની જ ભાષામાં જવાબ આપવામાં આવ્યો હતો."

"અમે ભારતના બે જેટ તોડી પાડ્યાં હતાં, તેના એક પાઇલટને ઝડપી લીધો હતો."

"અમે ગઝનવી મિસાઇલનું પરીક્ષણ કર્યું, જે અમારી સજ્જતા દર્શાવે છે."

પાકિસ્તાનની અસરકાર ડિપ્લૉમસી

પાકિસ્તાનના વિદેશમંત્રીના કહેવા પ્રમાણે, વર્ષો સુધી કાશ્મીરના મુદ્દાને...\n\ntl;dr:
પાકિસ્તાનના વિદેશમંત્રી શાહ મહમુદ કુરેશીએ ભારત સાથે સશરત સંવાદની ઑફર કરી છે. તેમનું કહેવું છે કે ભારત સાથે દ્વિપક્ષીય વાટાઘાટો સામે કોઈ વાંધો નથી અને તે ત્રીજા પક્ષની મધ્યસ્થીને આવકારે છે.